वृश्चिक लग्न में जन्म होने के कारण बालक सामान्य कद काठी वाला होगा। रंग गोरा, नेत्र चमकदार और बाल सघन होंगे कुल मिलाकर राजकुमार का व्यक्तित्व आकर्षक होगा। लेकिन वृश्चिक लग्न और ऊपर लग्नेश का अष्टम में होना इन्हें दम्भी व हठी भी बना सकता है। लग्नेश के अष्टम में होने के कारण बालक को स्वाथ्य से सम्बंधित परेशानियां भी रह सकती हैं। इन्हें गले, छाती, गर्मी, वायु तथा कब्ज जैसे रोगों का भय रहेगा। क्रोध जल्दी आएगा और इनके स्वभाव में बड़बोलापन अधिक रहेगा।